AIŠKINAMASIS RAŠTAS

Dėl atstovo delegavimo į Regioninę kultūros tarybą

1. **Parengto tarybos sprendimo projekto tikslai ir uždaviniai**

Lietuvos Respublikos kultūros ministerija 2018 m. birželio 19 d. raštu Nr. S2-1706 kreipėsi į Lietuvos savivaldybių asociaciją, kviesdama savivaldybes deleguoti po vieną ekspertą į Kultūros ministerijos formuojamas regionines kultūros tarybas.

Šios tarybos bus sudaromos apskričių teritoriniu pagrindu ir priims sprendimus dėl Kultūros rėmimo fondo lėšų kultūros ir meno projektams Lietuvos regionuose skyrimo. Už darbą tarybose ekspertams bus apmokama.

Ekspertui keliami reikalavimai:

1. ekspertas turi būti nepriekaištingos reputacijos;
2. ekspertas turi turėti ne mažesnę nei 3 metų patirtį kultūros ar meno srityje, aukštąjį universitetinį ar jam prilygintiną išsilavinimą ir (arba) meno kūrėjo statusą, suteiktą vadovaujantis Lietuvos Respublikos meno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybos funkcijas.

 Atsižvelgiant į gautą raštą parengtas sprendimo projektas.

Parengto sprendimo projekto tikslas – deleguoti atstovą į Regioninę kultūros tarybą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, Tolygios kultūrinės raidos įgyvendinimo regionuose tvarkos aprašas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybė turės savo atstovą Regioninėje kultūros taryboje.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Papildomų lėšų nereikės.

**6.Vykdytojai, įvykdymo terminai**

 Kultūros ir švietimo skyriaus vedėjo pavaduotojas kultūrai Gintautas Matkevičius.